
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



РЕШЕНИЕ
ЗА ПРЕКРАТЯВАНЕ НА ПРОИЗВОДСТВО
№ РП-695-19-045

	Днес, 18.09.2019 г., Комисията за противодействие на корупцията и за отнемане на незаконно придобитото имущество /КПКОНПИ/, в състав:
	
	Антоанета Цонкова-член
	Пламен Йоцов-член
	Силвия Къдрева-член

      У С Т А Н О В И:


Производството е по реда на чл.71, ал.1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на сигнал, получен на електронния адрес на КПКОНПИ, вписан в регистъра на сигналите с рег. № ЦУ01/С-695/19.08.2019г. 
Сигналът е насочен срещу Н. П. – прокурор в Окръжна прокуратура П. и В. К. – прокурор във Върховна касационна прокуратура /ВКП/.
В сигнала се съдържат твърдения за йерархическа зависимост между прокурорите.
Извършени са служебни справки в електронните регистри на Окръжна прокуратура – П. и Върховна касационна прокуратура. 

В хода на проверката по сигнала Комисията установи следното от фактическа страна:

Сигналът е подаден от физическо лице с посочени три имена, ЕГН и адрес.
От извършените служебни справки в електронните регистри на Окръжна прокуратура – П. и Върховна касационна прокуратура е видно, че Н. В. П. е заместник на административния ръководител – заместник окръжен прокурор при Окръжна прокуратура П., а В. Б. К. е прокурор при ВКП.
 
При така изяснената фактическа обстановка Комисията установи следното от правна страна:

Н. П.в качеството си на прокурор в Окръжна прокуратура П. и заместник на административния ръководител при Окръжна прокуратура П. е лице, заемащо висша публична длъжност по смисъла на чл.6, ал.1, т.7 от ЗПКОНПИ.
В. К. в качеството си на прокурор във ВКП е лице, заемащо висша публична длъжност по смисъла на чл.6, ал.1, т.7 от ЗПКОНПИ.
Съгласно разпоредбата на чл. 6, ал. 2 на ЗПКОНПИ във връзка с чл. 54, ал. 1, т. 8 от Закона за съдебната власт, проверката за конфликт на интереси на съдии, прокурори и следователи, в т. ч. на председателите на ВКС и ВАС, главния прокурор, административните ръководители на органи на съдебната власт и на техните заместници, се извършват от Инспектората към ВСС.

Предвид гореизложеното, на основание чл. 74, ал. 1 и ал. 2 от ЗПКОНПИ, и чл. 47 , ал. 5, във вр. с чл. 6, ал. 2 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество.



РЕШИ:

	ПРЕКРАТЯВА производството по сигнал с рег. № ЦУ01/С-695/19.08.2019г., насочен против Н. В. П. ЕГН: *********, прокурор в Окръжна прокуратура Плевен и заместник на административния ръководител при Окръжна прокуратура П. и В. Б. К. ЕГН: **********, прокурор при ВКП.

	ПРЕПРАЩА сигнала ведно с административната преписка на ръководителя на Инспектората към Висшия съдебен съвет за предприемане на необходимите действия на основание чл. 47, ал. 7 от ЗПКОНПИ, по компетентност. 

Препис от Решението да се изпрати на Софийска градска прокуратура, с оглед преценка за реализиране на правомощията по чл. 76, ал. 2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 



КОМИСИЯ:
	
                          Член: …………………/П/…………………... /Антоанета Цонкова/

Член: …………………/П/…………………... /Пламен Йоцов/

Член:…………………/П/…………………… /Силвия Къдрева/

